Diari Oficial de la Generalitat Valenciana


Sumari del DOGV 6529, del 26-05-2011 (2011/6067)

RESOLUCIÓ de 16 de maig de 2011, de la Direcció General de Patrimoni Cultural Valencià, per la qual es modifica la Resolució de 6 de setembre de 2010, per la qual es va incoar l'expedient per a complementar la declaració de Bé d'Interés Cultural de l'alqueria fortificada Torre dels Pares, situada al terme municipal de Gandia, per mitjà de la delimitació de l'entorn de protecció i l'establiment de normativa protectora, s'amplia l'entorn de protecció inicialment establit i publicat i s'obri un nou període d'informació pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6067


Data del document
:   16-05-2011

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ de 16 de maig de 2011, de la Direcció General de Patrimoni Cultural Valencià, per la qual es modifica la Resolució de 6 de setembre de 2010, per la qual es va incoar l'expedient per a complementar la declaració de Bé d'Interés Cultural de l'alqueria fortificada Torre dels Pares, situada al terme municipal de Gandia, per mitjà de la delimitació de l'entorn de protecció i l'establiment de normativa protectora, s'amplia l'entorn de protecció inicialment establit i publicat i s'obri un nou període d'informació pública. [2011/6067]
Per la Resolució de 6 de setembre de 2010 (DOCV 05.10.2010) de la Direcció General de Patrimoni Cultural Valencià de la Conselleria de Cultura i Esport, es va incoar l'expedient per a complementar la declaració de Bé d'Interés Cultural de l'alqueria fortificada Torre dels Pares, situada al terme municipal de Gandia, i es va obrir el període d'informació pública.
De resultes de l'informe emés per la Direcció General de Gestió del Medi Natural en el tràmit d'elaboració reglamentària, els servicis tècnics d'esta direcció general informen que resulta convenient redelimitar l'entorn de protecció establit originàriament de l'alqueria fortificada torre dels Pares, situada al terme municipal de Gandia, ampliant-lo i modificant, en conseqüència, els annexos I i II de la Resolució de 6 de setembre de 2010 (DOCV 05.10.2010), en què es delimitava literalment i gràficament.
En conseqüència, en compliment del que disposa l'article 27 de la Llei 4/1998, d'11 de juny, del Patrimoni Cultural Valencià, de la Generalitat, esta Direcció General, en allò que és matèria de la seua competència, resol:
Primer
Modificar els annexos I i II de la resolució precedent, redelimitant i ampliant l'entorn de protecció de l'alqueria fortificada Torre dels Pares, situada al terme municipal de Gandia, tal com es descriu en els annexos I i II que s'inserixen en la present resolució.
Segon
Obrir un nou període d'informació pública d'acord amb el que preveuen l'article 86 de la Llei de Procediment Administratiu i l'article 27 de la Llei 4/1998, d'11 de juny, del Patrimoni Cultural Valencià, de la Generalitat, a fi que totes les persones interessades puguen examinar l'expedient durant el termini d'un mes a partir de la publicació de la present resolució en el Diari Oficial de la Comunitat Valenciana. L'expedient està a la disposició dels interessats a la Direcció General de Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura i Esport.
València, 16 de maig de 2011.- La directora general de Patrimoni Cultural Valencià: Paz Olmos Peris.
ANNEX I
Delimitació literal
a) Justificació de la delimitació proposada
El criteri general seguit per a la delimitació de l'entorn de protecció consistix a incloure dins de la seua àrea els elements següents:
- Topogràfics i paisatgístics, amb la inclusió de la finca agrícola on es troba ubicada l'alqueria, el seu paisatge immediat en l'àmbit històric de la propietat i les finques adjacents i els vials més pròxims des d'on és possible contemplar-la.
- Arqueològics: incorporant les àrees limítrofes susceptibles de troballes relacionades amb l'alqueria.
b) Delimitació de l'entorn de protecció
Línia delimitadora- Origen: vèrtex est de la parcel·la cadastral número 4, del polígon 11, de Gandia, punt A.
- Sentit: horari.
- Línia delimitadora: des de l'origen, la línia seguix la divisòria entre el terme de Gandia i els de Daimús i Guardamar fins a la parcel·la número 42, del polígon 2, de Guardamar. Continua per les partions sud-oest de les parcel·les 42, 63 i 64 del dit polígon. Seguix al sud pel camí existent, incorporant-lo fins a la carretera. Gira a l'oest per la partió nord de la parcel·la 193 del polígon 12 de Gandia, gira al sud pel camí existent fins a recórrer les mitgeres sud-oest de les parcel·les 58, 57, 239, 56, 55, 245, 274, 273, 173, 7, 6, 4, 2, 183 i 186. Gira al nord per la partió nord-est de la parcel·la 186, torna a creuar la carretera i incorpora la séquia limítrofa de les parcel·les 44, 37, 63 i 7, totes del polígon 11 de Gandia, fins al punt d'origen.
ANNEX II
Delimitació gràfica